cyanic-selkie/wikianc huggingface dataset:
தாம்பரம் தொடருந்து நிலையம்
தாம்பரம் தொடருந்து நிலையம் (Tambaram railway station, நிலையக் குறியீடு:TBM) தாம்பரத்தில் உள்ள தொடருந்து நிலையம் ஆகும். இது சென்னை புறநகர்க்கான சென்னைக் கடற்கரை - தாம்பரம் இரயில்வே வலையமைப்பின் முக்கிய முனையங்களில் ஒன்றாகும். இது தாம்பரம், சென்னை புறநகர் பகுதியான மையத்தில் இருந்து 6 கி.மீ. தொலைவில் அமைந்துள்ளது. மேலும் சென்னை நகர மையத்திலிருந்து 27 கி.மீ. தொலைவில் தெற்கே அமைந்துள்ளது. நாளொன்றுக்கு சராசரியாக 3,50,000 பேர் இந்தத் தொடருந்து நிலையத்தை பயன்படுத்துகின்றனர். சுமார் 280 புறநகர் மின்சார ரயில்கள், செங்கல்பட்டு, காஞ்சிபுரம் மற்றும் சென்னை கடற்கரையிலிருந்து தாம்பரத்திற்கு இயக்கப்படுகின்றன.
வரலாறு
தாம்பரம் தொடருந்து நிலையமே சென்னையில் முதன் முதலாக மின்மயமாக்கப்பட்ட தொடருந்து நிலையமாகும். சென்னை கடற்கரை - தாம்பரம் பகுதி மின்சாரம் கொண்டு 1931ஆம் ஆண்டில் 1.5 கிலோ வோல்ட் டிசி மூலம் சக்தியூட்டப்பட்டது. மூன்றாவது லைனானது 15 சனவரி 1965-ல் மின்மயமாக்கப்பட்டது. தெற்கில் செங்கல்பட்டு வரை 9 சனவரி மாதம் மின்மயமாக்கப்பட்டது. மேலும் 15 சனவரி 1967-ல் அனைத்தும் 25 கிலோ வோல்டாக மாற்றப்பட்டது.
போக்குவரத்து
ஒவ்வொரு நாளும் 160 தொடருந்துகள், சென்னை கடற்கரை - தாம்பரம் மார்க்கத்திலும், 70 தாம்பரம் - செங்கல்பட்டு மார்க்கத்திலும், 16 தாம்பரம் - காஞ்சிபுரம் இடையேயும் இயக்கப்படுகின்றன. தாம்பரம் நிலையத்தில் பயணச்சீட்டு விற்பனை, புறநகர் நிலையங்களைக் காட்டிலும் மிக அதிகமாகும். 2013 வரை, சுமார் 20,000 மக்கள், தினசரி, தாம்பரம் தொடருந்து நிலையத்தில் பயணச்சீட்டு வாங்கியுள்ளனர்.
பாதுகாப்பு
2011ஆம் ஆண்டு முதல் மூடிய-மின்சுற்று தொலைக்காட்சி (CCTV) கேமராக்கள், கதவை சட்ட உலோகத்தை கண்டறியும் கருவிகள், சாமான்களை சல்லடை போடும் சாதனங்கள் போன்றவை 4 மில்லியன் ரூபாய் செலவில் நிறுவப்பட்டுள்ளன.
விபத்து விகிதங்கள்
17 நிலையங்களை உள்ளடக்கிய கிண்டி - செங்கல்பட்டு புறநகர் பிரிவில், குரோம்பேட்டை - தாம்பரம் வரையிலான தொடருந்து பாதையில், ஒரு மாதத்திற்கு சுமார் குறைந்தது 15 விபத்துக்கள் நிகழ்கின்றன.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள் பகுப்பு:சென்னை தொடருந்து கோட்டம் பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
செல்லப்பிள்ளா சத்யம்
செல்லப்பிள்ளா சத்யநாராயண சாஸ்திரி (Chellapilla Satyanarayana Sastry) (1933 - 12 சனவரி 1989) செல்லப்பிள்ளா சத்யம் எனவும் அழைக்கப்படும் ஒரு இந்திய இசை இயக்குனர் ஆவார். இவர் 1960கள் 1980களில் தெலுங்குத் திரைப்படத்துறை மற்றும் கன்னடத் திரைப்படத்துறை ஆகியவற்றில் பணியாற்றினார். பிரபல கன்னடப் படமான ஸ்ரீ ராமாஞ்சநேய யுத்தா என்ற படத்தின் மூலம் இயக்குனர் எம்.நாகேஸ்வர ராவ் அவர்களால் திரைப்படங்களில் அறிமுகமானார். இவர், "ஆந்திர ஆர்.டி.பர்மன்" என்று சிறப்பாக நினைவுகூரப்படுகிறார். ஒரு சில பெங்காலி, போச்புரி, பாலிவுட் திரைப்படங்களுக்கும் இசையமைத்திருந்தார்.
சொந்த வாழ்க்கை
இவர் ஆந்திராவின் விஜயநகரம் மாவட்டத்தில் குணனுபுரம் கிராமத்தில் பிறந்தார். பிரபல எழுத்தாளர் இராஜஸ்ரீ மற்றும் வேறு சிலருடன் அங்கு சில நாடகங்களில் நடித்துள்ளார். பின்னர் பி. ஆதிநாராயண ராவ், டி. வி. ராஜு ஆகியோரின் கீழ் இசைக்குழுவில் பணியாற்றிய சென்னைக்கு வந்தார்.
தொழில்
இவர் சுவர்ண சுந்தரி (1957) என்ற படத்தில் உதவி இசையமைப்பாளராக இருந்தார். முழு இசை இயக்குனராக இவரது முதல் படம் 1967ஆம் ஆண்டில் வெளியான பாலாமனசுலு என்ற படமாகும். இருப்பினும் 1963ஆம் ஆண்டில் என். டி. ராமராவின் சவதி கொடுக்கு படம் மூலம் அனைவரது கவனத்தையும் பெற்றார்.
இவரது மறக்கமுடியாத தெலுங்கு பாடல்களில் யே திவிலோ விரிசினா பாரிஜாதாமோ, குன்னா மாமிடி கொம்மா மீதா, ஓ பங்காரு ரங்குலா சிலக்கா, கலிசே கல்ல லோனா, புச்சே புலா லோனா, தொலி வலேப்பே தீயானிதி, மதுமசா வேலலோ, குரிச்சிந்தி வான போன்றவை ஒரு சில
சுதிகாடு படத்தின் இசை இயக்குனர் ஸ்ரீ வசந்த் அவரது பேரன்.
இறப்பு
இவர், 1989 சனவரி 12 அன்று காலமானார். 2009 ஆம் ஆண்டில் அமெரிக்காவின் கலிபோர்னியாவில் தெலுங்கு மக்கள் சங்கமும், சிமாட்டா இசை நிறுவனமும் சேர்ந்து இவரது நினைவாக இசை இரவு ஒன்றை ஏற்பாடு செய்தன.
வெளி இணைப்புகள்
பகுப்பு:1989 இறப்புகள் பகுப்பு:1933 பிறப்புகள் பகுப்பு:கன்னடத் திரைப்பட இசையமைப்பாளர்கள் பகுப்பு:தெலுங்குத் திரைப்பட இசையமைப்பாளர்கள்
அமிதாவ் மாலிக்
அமிதாவ் மாலிக் (Amitav Malik) ஒரு பாதுகாப்பு தொழில்நுட்பவியலாளர் மற்றும் சீரொளி அறிவியல் மற்றும் தொழில்நுட்ப மையத்தின் நிறுவனர் இயக்குனர் ஆவார். இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பில் பாதுகாப்பு அமைப்பு வடிவமைப்பு மற்றும் மேம்பாட்டில் இவர் நிபுணத்துவம் பெற்றவராவார். இவர் இந்திய தேசிய பாதுகாப்பு ஆலோசனைக் குழுவின் ஆலோசகராகவும் வாசிங்டன்னிலுள்ள இந்திய தூதரகத்தில் பாதுகாப்பு தொழில்நுட்பத்தின் முன்னாள் ஆலோசகராகவும் இருந்தார். 21 ஆம் நூற்றாண்டில் பாதுகாப்பும் தொழில்நுட்பமும், பாதுகாப்புத் தொழில்நுட்பம், தேவை ஒரு பக்க பார்வை என்ற தலைப்புகளில் புத்தகங்களும் 50 எண்ணிக்கைக்கும் மேற்பட்ட தொழில்நுட்ப ஆவணங்கள், பாதுகாப்பு தொழில்நுட்பம் குறித்த 100 எண்னிக்கைக்கும் மேற்பட்ட வகைப்படுத்தப்பட்ட பகுப்பாய்வு ஆவணங்கள் போன்றவற்றுக்கு ஆசிரியராக இருந்தார். இவரது சேவைகளை பாராட்டும் விதமாக இந்திய அரசு இவருக்கு நான்காவது உயரிய குடிமை விருதான பத்மசிறீ விருதை வழங்கி சிறப்பித்துள்ளது.
புற இணைப்புகள்
பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:பத்மசிறீ விருது பெற்றவர்கள்
சில்லி சிக்கன்
சில்லி சிக்கன் (Chilli Chicken) என்பது மிகவும் புகழ்பெற்ற இந்தோ-சீன கோழிக் கறி உணவு வகை ஆகும். இந்தியாவில் இந்த கோழிக் கறி உணவானது பொறித்து உலா்ந்த நிலையிலும் தயாரிக்கப்படுகிறது. இதில் எலும்புகள் அற்ற கோழிக் கறி பயன்படுத்தப்படும். சிலா் எலும்புகளுடன் உள்ள கோழிக் கறியை பயன்படுத்த பரிந்துரைப்பர்.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:கோழிக்கறிகள் பகுப்பு:இந்திய இறைச்சி உணவுகள்
சைக்கோம் மீராபாய் சானு
சைக்கோம் மீராபாய் சானு (Saikhom Mirabai Chanu) (பிறப்பு 8 ஆகஸ்ட் 1994) ஓர் இந்திய பாரம் தூக்குதல் வீரராவார். 2020 கோடைக்கால ஒலிம்பிக்கில் 49 கிலோ பெண்கள் பிரிவில் வெள்ளிப் பதக்கம் வென்றார். மீராபாய் சானு உலக வாகையாளர் மற்றும் காமன்வெல்த் விளையாட்டுப் போட்டிகளில் பல பதக்கங்களை வென்றுள்ளார். விளையாட்டுத்துறையில் இவர் ஆற்றிய பங்களிப்பிற்காக இந்திய அரசால் பத்மசிறீ விருது வழங்கப்பட்டது. இவருக்கு 2018 ஆம் ஆண்டு இந்திய அரசால் தியான் சந்த் கேல் ரத்னா விருது வழங்கப்பட்டது.
2014 பொதுநலவாய பாரம் தூக்குதல் விளையாட்டுப் போட்டியில் பெண்களுக்கான 48 கிலோ எடைப் பிரிவில் சானு வெள்ளிப் பதக்கம் வென்றார், கிளாஸ்கோ ; கோல்ட் கோஸ்டில் நடைபெற்ற 2018 பொதுநலவாய விளையாட்டுக்களில் தங்கப் பதக்கம் பெற்று சாதனை படைத்தார். 2020 கோடைகால ஒலிம்பிக்கிற்கு முன்பு, கலிபோர்னியாவின் அனாஹெய்மில் நடைபெற்ற உலக பளுதூக்குதல் வாகையாளர் போட்டியில் தங்கப் பதக்கம் வென்றார்.
2022 பர்மிங்காம் பொதுநல விளையாட்டுக்கள்
இங்கிலாந்தின் பர்மிங்காமில் நடைபெற்ற பொதுநல விளையாட்டு 2022இல் பெண்களுக்கான 49 கிலோ பிரிவில் சானு தங்கப் பதக்கம் வென்றார். சினாட்ச் மற்றும் க்ளீன் அண்ட் ஜெர்க் முறையில் மொத்தம் 201 கிலோ தூக்கினார்.
வெளி இணைப்புகள்
பகுப்பு:வாழும் நபர்கள் பகுப்பு:இந்தியப் பெண் பாரம் தூக்கல் வீரர்கள் பகுப்பு:1994 பிறப்புகள் பகுப்பு:ஒலிம்பிக் போட்டியாளர்கள் பகுப்பு:மணிப்பூர் நபர்கள் பகுப்பு:ஒலிம்பிக் போட்டிகளில் இந்தியா பகுப்பு:ராஜீவ் காந்தி கேல் ரத்னா விருது பெற்றவர்கள் பகுப்பு:பத்மசிறீ விருது பெற்ற விளையாட்டுத்துறையினர் பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள் பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
இரும்பு(III) நைட்ரேட்டு
தயாரிப்பு
இரும்பு உலோகத்தூளை நைட்ரிக் அமிலத்துடன் வினைபுரியச் செய்தால் இரும்பு(III) நைட்ரேட்டு உருவாகிறது.
ஆய்வகப் பயன்கள்
அமோனியாவில் உள்ள சோடியம் கரைசலில் இருந்து சோடியம் அமைடு தொகுப்பு முறையில் தயாரிக்க பெர்ரிக் நைட்ரேட்டு வினையூக்கியாகப் பயன்படுகிறது. களிமண் பதிக்கப்பட்ட பெர்ரிக் நைட்ரேட்டு, கரிமத் தொகுப்பு வினைகளில் உபயோகமுள்ள ஆக்சிசனேற்றியாகப் பயன்படுகிறது. உதாரணமாக,மண்ட்மோரில்லோனைட்டில் பதிந்துள்ள பெர்ரிக் நைட்ரேட்டு கிளேபன் என்ற ஒரு வினையாக்கியாகப் பயன்படுகிறது. இவ்வினையாக்கியானது ஆல்ககால்களை ஆல்டிகைடுகளாகவும், தையால்களை இருசல்பைடுகளாகவும் மாற்றுகிறது.
பிற பயன்கள்
ஆபரணம் மற்றும் உலோகக் கொல்லர்கள் பெர்ரிக் நைட்ரேட்டு கரைசல்களை வெள்ளி மற்றும் வெள்ளி உலோக கலவைகளை அரித்து எடுக்கும் வேலைகளுக்குப் பயன்படுத்துகிறார்கள்
மாருதி கல்வியியல் கல்லூரி
மாருதி கல்வியியல் கல்லூரி 2007 ஆம் ஆண்டில் தமிழக ஆசிரியர் கல்வியியல் பல்கலைக்கழகம்-சென்னையுடன் இணைக்கப்பட்டுள்ளது. ஒவ்வொரு ஆண்டும் தேவையான சதவீத மதிப்பெண்களுடன் யுஜி பட்டம் பெற்ற மாணவர்கள் அனுமதிக்கப்படுகிறார்கள். கல்லூரி ஒவ்வொரு ஆண்டும் 95% க்கும் அதிகமான முடிவுகளைத் தருகிறது, அவர்களில் 50% க்கும் அதிகமானோர் தனியார் நிறுவனங்கள் மற்றும் அரசு பள்ளிகளில் வேலை வாய்ப்புகளைப் பெற்று உள்ளார்கள். 2013 - 2014 கல்வியாண்டில் கல்லூரி தேசிய மதிப்பீட்டு மற்றும் அங்கீகார கவுன்சிலால் "பி" தரத்துடன் அங்கீகாரம் பெற்றுள்ளது.
கல்லூரியில் இளநிலை கல்வியியல் புலன் (பி.எட்) மற்றும் கல்வி முதுநிலை கல்வியியல் புலன் (எம்.எட்) என இரு ஆசிரியர் கல்வி கற்பிக்கப்படுகிறது. மேலும் இளநிலை கல்வியியல் புலனில் 100 மாணவர்களும் முதுநிலை கல்வியியல் புலனில் 50 மாணவர்களும் கல்வி பயில அனுமதிக்கப்படுகிறார்கள்.
மாருதி கல்வி அறக்கட்டளை கல்விக் கட்டணத்தில் சலுகைகளை வழங்குவதன் மூலம் பொருளாதார ரீதியாக ஏழை மாணவர்களுக்கு உதவுகிறது. திறமையான மாணவர்களுக்கு அறக்கட்டளை விருதுகள் உதவித்தொகை மற்றும் முதலிடம் பெறுபவர்களுக்கு பண விருதுகள் வழங்கப்படுகின்றன, இது உயர் படிப்புக்கு உதவியாக இருக்கும்.
ஒட்டுமொத்தமாக அறக்கட்டளை கிராமப்புற மக்களுக்கு கல்வித்துறையில் சேவை செய்ய உறுதிபூண்டுள்ளது. மாருதி கல்வி அறக்கட்டளை நடத்தும் பல்வேறு நிறுவனங்களில் கல்லூரி மற்றும் அதைச் சுற்றியுள்ள கிராமங்களில் உள்ள மாணவர்கள் பயன் அடைகிறார்கள்.
thumb
வெளி இணைப்பு
பகுப்பு:சேலம் மாவட்ட பல்கலைக்கழகங்களும் கல்லூரிகளும்
தொல்காப்பியம் இறையனாரகப்பொருள்
தமிழ் மொழியில் முழுமையாக கிடைத்த முதல் நூல் தொல்காப்பியம் ஆகும். இம்மரபையொட்டியே பிற்கால இலக்கண நூல்கள் தோன்றலாயின. தொல்கப்பியர் செய்யுளியல் முதல் நூற்பாவில் செய்யுள் உறுப்புகள் முப்பத்துநான்கு என வகைப்படுத்திக் கூறியுள்ளார். இவற்றுள், “திணையே கைகோள் பொருள் வகை எனாஅ கேட்போர் களனே காலவகை எனாஅ பயனே மெய்ப்பாடு எச்சவகை எனாஅ முன்னம் பொருளே துறைவகை எனாஅ மாட்டே………………………………………………………………………………………………{தொல்.பொருள்.310:4-8} என்பவை அகப்பாட்டு உறுப்புகளாகக் கொள்ளப்படுகின்றன. இதனை இறையனாரகப் பொருள், “திணையே கைகோள் கூற்றே கேட்போர் இடனே காலம் எச்சம் மெய்பபாடு பயனே கோளென்றாங்கப் பத்தே அகனைந்திணையும் உரைத்தல் ஆறே” [இறை.56] இப்பத்து உறுப்புக்களை மட்டும் எடுத்துக் கொண்டு இக்கட்டுரையில் ஒப்பிடப்படுகின்றது.
பகுப்பு:தொல்காப்பியம்
கோய்பன் அகெளடி
கோய்பன் அகெளடி (Coiban agouti) என்பது டேசிப்ரோக்டிடே குடும்பத்தைச்சாா்ந்த ஒரு கொறிணி விலங்கின வகையாகும். இது கேய்பா தீவில் (பனாமா) காணப்படும் அகணிய உயிரி ஆகும். இது காண்பதற்கு பரவலாகக் காணப்படும் மத்திய அமொிக்க அகெளடி போன்றே இருக்கும். இது இருப்பிட இழப்பினால் அச்சுறுத்தலுக்கு ஆளாகி ஆபத்தான நிலையில் உள்ளது.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:பனாமாவின் பாலூட்டிகள் பகுப்பு:கொறிணிகள்
செயிண்ட் எலனா, லாசென்சன் மற்றும் திரிசுத்தான் தா குன்யா
செயிண்ட் எலனா, லாசென்சன் மற்றும் திரிசுத்தான் தா குன்யா (Saint Helena, Ascension and Tristan da Cunha) தெற்கு அத்திலாந்திக்குப் பெருங்கடலில் உள்ள பிரித்தானிய கடல் கடந்த ஆட்புலமாகும். இதில் செயிண்ட் எலனா தீவு, அசென்சன் தீவு மற்றும் டிரிசுதான் டா குன்ஃகா தீவுக்கூட்டமும் அடங்கியுள்ளன. செப்டம்பர் 1, 2009 வரை இவை செயின்ட் எலினாவும் சார்பு பகுதிகளும் என அழைக்கப்பட்டன. செப்டம்பர் 1, 2009இல் இயற்றப்பட்ட புதிய அரசியலமைப்பு இந்த மூன்று தீவுகளுக்கும் சமமான நிலையைத் தந்துள்ளது.
நிர்வாகப் பிரிவுகள்
நிர்வாகத்திற்காக புவியியலை ஒட்டி இந்த ஆள்புலம் மூன்று பகுதிகளாக, செயின்ட் எலினா, அசென்சன், டிரிசுதான் டா குன்கா, பிரிக்கப்பட்டுள்ளது. ஒவ்வொன்றும் தனித்தனியான சட்டப்பேரவைகளால் ஆளப்படுகின்றன. செயின்ட் எலினாவின் சட்டப் பேரவைக்கு ஆட்புலத்தின் ஆளுநர் தலைமையேற்க, மற்றவற்றிற்கு நிர்வாக அதிகாரி தலைமை ஏற்கிறார்.
செயின்ட் எலினா தீவு மேலும் எட்டு மாவட்டங்களாகப் பிரிக்கப்பட்டுள்ளன.
பல்ராம் சிங் யாதவ்
சவுத்ரி பல்ராம் சிங் யாதவ் (Chaudhary Balram Singh Yadav) (பிறப்பு 22 ஏப்ரல் 1939 - 2005) உத்தரப் பிரதேசத்தைச் சேர்ந்த இந்திய அரசியல்வாதி.
மேற்கோள்கள்
http://www.elections.in/uittar-pradesh/par Parliamentary-constituencies/mainpuri.html#leader%5B%5D பகுப்பு:13வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:1939 பிறப்புகள்
இந்திக குணவர்தனா
இந்திக குணவர்தனா (Indika Gunawardena, 8 பெப்ரவரி 1943 - 14 செப்டம்பர் 2015) இலங்கை இடதுசாரி அரசியல்வாதியும், முன்னாள் மீன்பிடித்துறை, உயர்கல்வி அமைச்சரும், நாடாளுமன்ற உறுப்பினரும் ஆவார். தினேஷ் குணவர்தனவின் சகோதரரும், பிலிப் குணவர்தனாவின் மூத்த மகனும் ஆவார். இவர் கொழும்பு றோயல் கல்லூரியில் கல்வி பயின்றார்.
வெளி இணைப்புகள்
பகுப்பு:1943 பிறப்புகள் பகுப்பு:2015 இறப்புகள் பகுப்பு:இலங்கை பௌத்தர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இலங்கை அரசியல்வாதிகள் பகுப்பு:இலங்கை இடதுசாரிகள் பகுப்பு:இலங்கை மாகாண சபை உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
பிறீடெகார்ட் கிளாற்சிலே
கலை
இவர் அறுபதுகளில் பல் வேறு பொருட்களைப் பாவித்து, புதிய கலவைகளுடன் செரமிக்குக்கு ஒரு புதியபாதையைக் கண்டு பிடித்தார். . இவர் 1951 இலிருந்து 1979 ஆண்டு காலப்பகுதிக்குள் தான் கடமையாற்றிய மயோலிக்கா (majolika ) என்ற செரமிக் (Ceramic) நிறுவனத்தில் உற்பத்தி செய்த செரமிக் வடிவங்களில் 1222 வடிவங்கள் தொடர் உற்பத்தி வடிவங்களாக பதிவு செய்யப்பட்டுள்ளன. இவரால் செய்யப்பெற்ற பூச்சாடிகளும், கோப்பைகளும், சட்டிகளும், சுவர் ஓடுகளும் இன்றும் விற்பனையில் உள்ளன. குறிப்பிட்ட சில அருங்காட்சியகத்தில் வைக்கப் பெற்றுள்ளன.
கல்வி
இவர் சிறுவயதில் தான் ஒரு பாடகியாக வரவேண்டும் என்றே ஆசை கொண்டிருந்தார். இரண்டாவது உலகயுத்தமும், அதைத் தொடர்ந்த கடினமான வாழ்க்கையும் அவரது ஆசைக்குத் தடையாகி விட்டன. அதன் பின் அவரது தொழிற்கல்வி அவரை செரமிக் கலைஞராக்கியது. ஆனாலும் அவரது பாடவேண்டும் என்ற ஆர்வத்தால் ஒய்வு நேரங்களிலும், ஓய்வுக் காலங்களிலும் தேவாலயங்களில் பாடினார்.
குடும்பமும் வாழ்க்கையும்
இவர் மற்றவர்களுக்கு உதவி செய்வதிலும் பெரும் ஆர்வம் கொண்டிருந்தார். இவரது நகரில் அகதிகள் முகாம் ஒன்று இருந்தது. அங்கு தானாகவே சென்று பல உதவிகள் செய்தார். அகதிகளாக இருந்த இலங்கைத் தமிழரும், ஆபிரிக்கரும் இவரை மம்மா (அம்மா) என்றும், கிராண்ட்மா (அம்மம்மா) என்றும் அன்போடு அழைத்தார்கள்.
பரிசுகள்
இவரது தனித்துவமான தயாரிப்புகளுக்காக 1959 இல் சிறந்த கைவினையாளர்களுக்கான தேசியப் பரிசு வழங்கப் பெற்றது.
மேற்கோள்கள்
பகுப்பு:செருமானியப் பெண்கள் பகுப்பு:செருமானியக் கலைஞர்கள் பகுப்பு:1920 பிறப்புகள் பகுப்பு:2015 இறப்புகள்
அமில-கார வினைகள்
ஒரு அமில–கார வினை (acid–base reaction) என்பது ஒரு அமிலம் மற்றும் ஒருகாரம் இவற்றுக்கிடையே நடைபெறும் ஒரு வேதி வினை ஆகும். இந்த வினையானது காரகாடித்தன்மைச் சுட்டெண் மதிப்பைக் கண்டறிவதற்குப் பயன்படுகிறது. அமிலமும், காரமும் வினைபுரிந்து உப்பையும், நீரையும் தரும் வினை நடுநிலையாக்கல் வினை எனப்படும். அமில கார வினைகளின் வழிமுறைகளை விளக்குவதற்கான பல கோட்பாடுகள் எழுந்துள்ளன. இவை அமில கார கோட்பாடுகள் என அழைக்கப்படுகின்றன. உதாரணமாக பிரான்சுடெட் லௌரி அமில கார கோட்பாட்டினைச் சுட்டலாம்.
அமில-கார கோட்பாடுகள் ஒன்றுக்கொன்று ஆதரவாகவும், ஒரே கருத்தை வெவ்வேறு வழிகளில் கூறியது போலவும் அமைந்துள்ளதை சிந்திக்க வேண்டியது அவசியமாக உள்ளது. உதாரணமாக, தற்போதைய லூயியின் கோட்பாடு அமிலம் மற்றும் காரத்திற்கான விரிவான, பரந்துபட்ட வரையறையைக் கொடுப்பதாக உள்ளது. ஆனால், பிரான்சுடெட் லௌரி கோட்பாடு அதில் உள்ள ஒரு உட்பிரிவைக் குறிக்கும் வரையறையாகவும், அர்கீனியசு கோட்பாடானது மிகவும் குறுகிய அளவிலான வரையறுக்கப்பட்ட வரையறையாகவும் உள்ளது.
அமிலம் தொடர்பான அந்துவான் இலவாசியேயின் ஆக்சிசன் கோட்பாடு
அமிலங்கள், காரங்கள் தொடர்பான முதல் கருத்தியல் கோட்பாடு அந்துவான் இலவாசியேயால் 1776 ஆம் ஆண்டு முன்வைக்கப்பட்டது. இலவாசியேயின் பார்வையில் வலிமை மிகு அமிலம் என்பது ஆக்சோஅமிலங்கள் (நைட்ரிக் காடி, சல்பூரிக் அமிலம் போன்றவை) தொடர்பானதாகவே இருந்ததால், அதிக ஆக்சிசனேற்ற எண்ணைக் கொண்ட அணு மைய அணுவாகவும், அதனை ஆக்சிசன் அணுக்கள் சூழ்ந்த நிலையிலும் இருக்கும் சேர்மங்களின் அடிப்படையிலேயே அமிலத்திற்கான வரையறையைக் கொடுத்துள்ளார். ஐதரோஆலோ காடிகளின் (HF, HCl, HBr மற்றும் HI)அமைப்பைப் பற்றி அறிந்திராத சூழ்நிலையில், கிரேக்க மொழியில் அமிலத்தை உருவாக்கும் தன்மையுடைய என்ற பொருளைத் தரும் ஆக்சிசனைச் சார்ந்து ஒரு வரையறையைத் தந்தார். இந்த வரையறை 30 ஆண்டுகளுக்கு நீடித்து நிலைத்திருந்தது. 1810 ஆம் ஆண்டில் ஹம்பிரி டேவி, ஆக்சிசைனேய கொண்டிராத ஐதரசன் சல்பைடு,  ஐதரசன் தெலூரைடு மற்றும் ஐதரோஆலிக் அமிலங்கள் ஆகியவை அமிலத்தன்மை பெற்றிருப்பதைச் சுட்டிக்காட்டி அமிலத்தன்மை என்பது ஒரு தனிமத்தைச் சார்ந்த பண்பல்ல என்றும், வெவ்வேறு பொருட்கள் அமைந்துள்ள தன்மையைப் பொறுத்து உருவாகும் பண்பு என்று கூறி தனது கருத்தை முன்வைத்தார். ஆனால், இலவாசியேயின் கருத்துக்கு மாற்றாக எந்த ஒரு புதிய கோட்பாட்டையும் டேவி முன்வைக்கவில்லை. இலவாசியேயின் ஆக்சிசனைச் சார்ந்த அமிலம் தொடர்பான கோட்பாட்டில் குறிப்பிடத்தக்க மாற்றமானது, பெர்சீலியசால் முன்வைக்கப்பட்டது. அவர் அமிலங்கள் என்பவை அலோகங்களின் ஆக்சைடுகள் எனவும், காரங்கள் என்பவை உலோகங்களின் ஆக்சைடுகள் எனவும், தனது கோட்பாட்டில் தெரிவித்திருந்தார்.
மேற்கோள்கள்
பகுப்பு:காடிகள் பகுப்பு:காரங்கள் பகுப்பு:சமநிலை வேதியியல்
கானம்பட்டி
கானம்பட்டி (KANAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
மரம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 235 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 644  வீடுகள் உள்ளன. கிராமத்தின் மொத்த மக்கள் தொகையானது 787 ஆகும். இதில் ஆண்கள் எண்ணிக்கை 411, பெண்களின் எண்ணிக்கை 376 என உள்ளது. மக்களின் கல்வியறிவு விகிதமானது  64.5% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
தேன் கரடி
தேன் கரடி (Sloth bear) என்பது இந்தியத் துணைக்கண்டத்தின் காடுகளில் காணப்படுகின்ற ஒரு கரடியாகும். இது ஒரு இரவாடி, பூச்சியுண்ணிக் கரடி ஆகும். இலங்கையில் உள்ள கரடி இதன் துணையினமாகக் கருதப்படுகிறது. இந்தக் கரடிக்குத் தலை பெரிதாகவும், முகம் துருத்தியபடி நீண்டு முக்கோணவடிவில் இருக்கும். இதற்குப் பறட்டை போன்ற நீண்ட கரிய முடியும், மார்பில் v வடிவ வெண்ணிற குறியும் கொண்டிருக்கும். கால் பாதங்கள் தட்டையாகவும், விரல்களில் முன்புறம் வளைந்த நீண்ட நகங்களும், இருக்கும். இவற்றின் பாதச்சுவடுகள் மனிதனின் பாதச்சுவடுகள் போல இருக்கும். இது பழங்கள் பூக்கள், வேர்த்தண்டுகள், தேன், எறும்புகள், பறவைகளின் முட்டைகள் போன்றவற்றை உணவாக உட்கொள்கிறது.
மேற்கோள்கள்
பகுப்பு:கரடிகள்
மிதவை உயிரியல்
மிதவை உயிரியலின் சில பிரிவுகள் நீண்டகால சுற்றுச்சூழல் ஆய்வுமையங்களில் ஆன்லைன் மூலம் பொதுமக்களின் பங்களிப்பை அனுமதிக்கிறது.
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:விலங்கியல்
பாடிஷா
பாடிஷா என்பது இறையாண்மையுள்ள ஆட்சியாளரை குறிக்கப் பயன்படுத்தப்பட்ட ஒரு பாரசீக மொழிச் சொல்லாகும். இது பாட்ஷா என்றும் உச்சரிக்கப்படுகிறது. உயர் நிலையில் உள்ள பல முடியரசகர்களால் இப்பட்டம் பயன்படுத்தப்பட்டது. பண்டைக்கால பாரசீக பட்டமான "மகா மன்னர்" என்பதுடன் தோராயமாக இது ஒத்துப்போகிறது. பிற்காலத்தில் அகாமனிசியருக்குப் பிந்தைய பாரசீக மன்னர்கள் மற்றும் இந்தியாவின் முகலாயப் பேரரசர்கள் ஆகியோரால் இப்பட்டம் பயன்படுத்தப்பட்டது. சில நேரங்களில் ஆப்கானித்தானைச் சேர்ந்த சில சிறு இளவரசர்கள் கூட பாட்ஷா என்ற பட்டத்தை பயன்படுத்தினர்.
சபாக் இராச்சியம்
சபாக் இராச்சியம்(ஆங்கிலம்: Sabak) இது தென்கிழக்கு ஆசியாவில், சென்லா இராச்சியம் (இப்போது கம்போடியா) மற்றும் ஜாவா இடையே சீனாவின் தெற்கே அமைந்திருந்த ஒரு பண்டைய இராச்சியம் என்று கருதப்படுகிறது
பாடிஷா
மேற்கோள்கள்
பகுப்பு:அரச பட்டங்கள்
சபாக் இராச்சியம்
பல வரலாற்றாசிரியர்களால் நிறுவப்பட்ட ஆய்வுகள் இந்த இராச்சியத்தை ஸ்ரீவிஜயாவுடன் தொடர்புபடுத்தி, அதன் இருப்பிடம் சுமத்ரா, ஜாவா அல்லது மலாய் தீபகற்பத்தில் எங்காவது இருந்ததாக நினைத்தனர். சம்பி மாகாணத்தின் கிழக்கு தஞ்சங் ஜபூங் பகுதியில் உள்ள படாங் ஹரி ஆற்றின் கரையோரமான இன்றைய முரா சபக் பகுதியுடன் இந்த சபாக் இராச்சியம் இணைக்கப்பட்டுள்ளதாக இந்தோனேசிய வரலாற்றாசிரியர்கள் பரிந்துரைத்தனர்.
இருப்பினும், அதுதான் இராச்சியம் இருந்ததற்கான சரியான இடம் என்பது இன்னும் அறிஞர்கள் மத்தியில் விவாதத்திற்கு உட்பட்டது. மேலும் வரலாற்று அறிஞர்களால் வடக்கு போர்னியோ மற்றும் பிலிப்பைன்ஸ் போன்ற பிற சாத்தியமான இடங்களும் பரிந்துரைக்கப்படுகின்றன.
சாவகம்
பல அறிஞர்கள் ஸ்ரீவிஜய சாம்ராஜ்யத்தை அரபு சபாசுடன் அடையாளம் காண்கிறார்கள், பெரும்பாலான அறிஞர்கள் இதை சாவகத்துடன் (பாலி நூல்களில்) ஒப்பிடுவதில் ஒப்புக்கொள்கிறார்கள், இது இந்திய மூலங்களிலும் தோன்றியது.
சபாக் மகாராஜாவின் கடற்படை வலிமை 851 ஆம் ஆண்டில் அரேபிய வணிகரான சுலைமான் பதிவுசெய்த புராணக்கதையை உருவாக்குவதில் முக்கிய பங்கு வகித்தது, மேலும் வரலாற்றாசிரியரான மசூதி தனது 947 ஆம் ஆண்டு "புல்வெளிகளின் தங்கம் மற்றும் சுரங்கங்கள்" என்ற புத்தகத்தில் வெளியிட்டார். சபாக் மகாராஜாவின் சக்தியை முட்டாள்தனமாக மீறிய ஒரு பெருமைமிக்க கெமர் மன்னனின் கதையை அவர் விவரித்தார்.
சபாக்கின் இந்த மகாராஜாவை சாவகத்தின் சைலேந்திர மன்னருடன் இணைக்க சில அறிஞர்கள் முயன்றுள்ளனர். இருப்பினும், சபாக்கின் மகாராஜா அதே சைலேந்திராவின் மன்னர் என்பதை நிரூபிக்க சில சான்றுகள் உள்ளன. தம்ப்ரலிங்காவின் \சவகன் மன்னர் சபாஜ் மகாராஜாவுடன் நேரடியாக இணைக்கப்பட்டிருந்தார். எனவே, சாவகா 9 ஆம் நூற்றாண்டிலிருந்து வரலாற்றில் நிகழ்ந்தது. கூடுதலாக, லாவோ இராச்சிய வரலாற்றிலும்சவகன் மன்னர் நிகழ்ந்தார்.
ஸ்ரீவிஜயம்
பல வரலாற்றாசிரியர்கள் சபாக்கை ஸ்ரீவிஜயாவுடன் அடையாளம் காண்கின்றனர், இது சுமத்ராவை மையமாகக் கொண்ட ஒரு கடல் பேரரசு.சபாக் என்பது சுமத்ரா மற்றும் ஜாவாவின் அரபு வார்த்தையாகும், இது ஸ்ரீவிஜய சாம்ராஜ்யத்துடன் ஒத்திருக்கிறது. ஒரு பிரெஞ்சு அறிஞர் ஜார்ஜ் கோடெஸ் டச்சு மற்றும் இந்தோனேசிய மொழி செய்தித்தாள்களில் தனது கண்டுபிடிப்புகளையும் விளக்கங்களையும் வெளியிட்டார். முன்னர் "ஸ்ரீபோஜா" என்று படித்த " சான்ஃபோகி " அல்லது "சான்ஃபோட்ஸி" பற்றிய சீன குறிப்புகள் மற்றும் பழைய மலாயில் உள்ள கல்வெட்டுகள் அதே சாம்ராஜ்யத்தைக் குறிக்கின்றன என்று கோடெஸ் குறிப்பிட்டார்.
ஸ்ரீவிஜயா மற்றும் நீட்டிப்பு மூலம் சுமத்ரா வெவ்வேறு பெயர்களால் வெவ்வேறு மக்களுக்கு அறியப்பட்டனர். சீனர்கள் இதை சான்ஃபோட்ஸி என்று அழைத்தனர், ஒரு காலத்தில் ஸ்ரீவிஜயாவின் முன்னோடி என்று கருதக்கூடிய கான்டோலி என்ற ஒரு பழமையான இராச்சியம் இருந்தது. சமஸ்கிருதம் மற்றும் பாலி மொழிகளில் இது முறையே யவதேஷ் மற்றும் சவதே என்று குறிப்பிடப்பட்டது. அரேபியர்கள் இதை சபாக் என்றும் கெமர் அதை மெலாயு என்றும் அழைத்தனர். ஸ்ரீவிஜயாவின் கண்டுபிடிப்பு மிகவும் கடினமாக இருந்ததற்கு இது மற்றொரு காரணம் ஆகும். இந்த பெயர்களில் சில ஜாவாவின் பெயரை வலுவாக நினைவூட்டுகின்றன என்றாலும், அதற்கு பதிலாக அவர்கள் சுமத்ராவைக் குறிப்பிட்டிருக்கலாம் என்பதற்கான ஒரு தனித்துவமான வாய்ப்பு உள்ளது.
மேலும் காண்க
பகுப்பு:மலேசிய வரலாறு பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:தாய்லாந்து பகுப்பு:தாய்லாந்து வரலாறு
கணக்கம்பட்டி
கணக்கம்பட்டி (KANAKKAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
படப்பள்ளி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 373 வீடுகள் உள்ளன. கிராமத்தின் மொத்த மக்கள் தொகையானது 1,531 ஆகும். இதில் ஆண்கள் எண்ணிக்கை 801, பெண்களின் எண்ணிக்கை 730 என உள்ளது.
கணக்கம்பட்டி கிராமத்தில் அதிகமாக யாதவ சமூகத்தைச் சேர்ந்த மக்கள் வசிக்கின்றார்கள். இந்த கிராமத்தில் மா, வாழை, நெல் சாகுபடி மற்றும் இதர பயிர் வகைகள் சாகுபடி செய்யப்படுகிறது. ராகி, சாமை, பச்சைப்பயிறு, உளுந்து, நரிப்பயிறு, கொள்ளு, தட்டைப்பயிறு, அவரை, துவரை போன்ற தானிய வகைகளும் பயிரிடப்படுகின்றது.
படப்பள்ளி பஞ்சாயத்துக்கு உட்பட்ட இந்த கிராமத்தில் ஒரு உயர்நிலைப் பள்ளியும், ஒரு தொடக்கப் பள்ளியும் அமைந்துள்ளது. கணக்கம்பட்டி கிராமம் கோவில்கள் சூழப்பட்ட ஒரு கிராமம் ஆகும். வடகிழக்கே குட்டை மாரியம்மனும், தென்கிழக்கு முனியப்பனும், வடக்கே வேடியப்பனும், மேற்கே செல்லியம்மனும் மற்றும் அக்குமாரியம்மனும்,தென்மேற்கு விநாயகப் பெருமானும், தெற்கு மாரியம்மனும், ஊரின் மையப்பகுதியில் பஜனை கோயில் என்றழைக்கப்படுகின்ற ஸ்ரீகிருஷ்ண பெருமாள் கோயலும் அமைந்துள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
2022 இந்திய தேசிய விளையாட்டுப் போட்டிகள்
2022 இந்திய தேசிய விளையாட்டுப் போட்டிகள் (2022 National Games of India) இந்தியாவில் நடத்தப்பட்டு வரும் தேசிய விளையாட்டுப் போட்டிகளின் 36 ஆவது பதிப்பாகும். குசராத்து மாநிலத்தில் உள்ள அகமதாபாத்து, காந்திநகர், சூரத்து, வடோதரா, ராச்கோட்டு மற்றும் பவநகர் ஆகிய இடங்களில் செப்டம்பர் 27 முதல் அக்டோபர் 10 ஆம் தேதிகளுக்கு இடையில் நடைபெறுகிறது. குசராத்து 2022 என்ற பெயராலும் அழைக்கப்படுகிறது.
பங்கேற்கும் அணிகள்
இந்தியாவின் அனைத்து 28 மாநிலங்கள் மற்றும் எட்டு ஒன்றியப் பிரதேசங்களில் இருந்தும் இந்திய ஆயுதப் படைகளைப் பிரதிநிதித்துவப்படுத்தும் அணியிலிருந்தும் அணிகள் இப்போட்டிகளுக்கு எதிர்பார்க்கப்படுகின்றன. புதிய ஒன்றியப் பிரதேசங்களான லடாக், தாத்ரா நகர் அவேலி மற்றும் தியூ தாமன் ஆகியவையும் இந்த தேசிய விளையாட்டுப் போட்டிகளில் அறிமுகமாகும் என்று எதிர்பார்க்கப்படுகிறது. ஜனவரி 2020 ஆம் ஆண்டு சனவரி மாதத்தில் கையொப்பமிடப்பட்ட ஒப்பந்தத்தின் விதிமுறைகளின்படி, போடோலாந்து பிராந்தியப் பகுதிக்கு தேசிய அளவிலான விளையாட்டு நிகழ்வுகளில் பங்கேற்க உரிமை வழங்கப்பட்டது. எனவே போடோலாந்தை பிரதிநிதித்துவப்படுத்தும் அணியும் இந்த விளையாட்டுகளில் பங்கேற்கலாம் என்று எதிர்ப்பார்க்கப்படுகிறது.
விளையாட்டுகள்
தடகளப் போட்டிகள், வளைதடிப் பந்தாட்டம், கால்பந்தாட்டம், கைப்பந்தாட்டம், தென்னிசு, மேசைப்பந்தாட்டம், யுடோ, மற்றும் சடுகுடு, கோ-கோ, மல்லர் கம்பம், யோகாசனம் போன்ற விளையாட்டுகளில் போட்டிகள் நடைபெறுகின்றன.
மேற்கோள்கள்
பகுப்பு:2022 நிகழ்வுகள் பகுப்பு:விளையாட்டுப் போட்டிகள்
காஞ்சனா கோட்டை
காஞ்சனா கோட்டை என்பது இந்திய நாட்டின்மகாராட்டிரா மாநிலத்தில் நாசிக் மாவட்டத்தில் உள்ள ஒரு மலைக்கோட்டை ஆகும். இந்த கோட்டை அசந்தா-சாத்மால் மலைத்தொடரில் அமைந்துள்ளது. கோட்டை அமைந்துள்ள மலையின் உயரம் 1368 மீட்டர் அல்லது 4490 அடி ஆகும். கள்வன் என்பது இந்த மலையை சுற்றி அமைந்துள்ள கிராமத்தின் பெயர் ஆகும்.
வரலாறு
இக்கோட்டையின் நிலை நடுத்தர அளவிலான கோட்டை ஆகும். இக்கோட்டையின் உயரம் 4490 அடி ஆகும். இக்கோட்டையில் அமைந்துள்ள கிராமம் கல்வன் ஆகும். இக்கோட்டையானது நாசிக் மாவட்டத்தில் அமைந்துள்ளது. இக்கோட்டை கோலேதாயரர் பகுதிக்கு மேற்கே சுமார் 3.21 கிலோ மீட்டர் அல்லது இரண்டு மைல் தொலைவிலும், வடமேற்கே சந்தூர் மலை 16 கிலோ மீட்டர் அல்லது பத்து மைல் தொலைவிலும் அமைந்துள்ளதாக இக்கோட்டையினை பார்வையிட்ட கேப்டன் பிரிக்சு 1818 ஆம் ஆண்டில் விவரித்தார். இக்கோட்டையினை சுற்றி ஒரு பெரிய மலை மற்றும் அண்டை கோட்டையான கோலேதைர் கோட்டை விட மிகவும் செங்குத்தானதாக அமைந்துள்ளது. இக்கோட்டைக்கு செல்வதற்கு புனேவில் இருந்து தூரம் 270 கிலோ மீட்டர் ஆகும்.
மேற்கோள்கள்
பகுப்பு:நாசிக் மாவட்டம்
ராம்ஜி
ராம்ஜி (Ramji (பிறப்பு : சூலை 31, 1961) என்பவர் இந்தியத் திரைப்பட ஒளிப்பதிவாளர் ஆவார். இவர் செல்வராகவன், அமீர், மோகன் ராஜா, மற்றும் சங்கீத் சிவன் ஆகிய இயக்குநர்களுடன் பணிபுரிந்துள்ளார். இவர் தமிழ், இந்தி , மலையாளம் உள்ளிட்ட மொழித் திரைப்படங்களுக்கு ஒளிப்பதிவு செய்துள்ளார்.
பிறப்பு
ராம்ஜி சூலை 31, 1961 இல்தஞ்சாவூரில், தமிழ்நாடு பிறந்தார்.
தொழில் வாழ்க்கை
இவரின் கூற்றுப்படி ஒளிப்பதிவு என்பது அனைவராலும் எளிதில் புரிந்து கொள்ளக் கூடிய ஒரு மொழி ஆகும் எனக் கூறியுள்ளார். மேலும் தனது பணியானது நான் என்ன நினைக்கிறேன் என்பதனை தைரியமாகக் கூறுவதற்கு கற்றுக் கொடுத்துள்ளது எனவும் கூறியுள்ளார். வாழ்க்கைக்கு தொடர்புடைய கதைகளையே தான் தெரிவு செய்வதில் திடமாக இருப்பதாகத் தெரிவித்தர். இந்தப் பணிக்கு இவர் வந்தது எதிர்பாரமல் நிகழ்ந்தது. இவரின் தொழில் வாழ்க்கையானது 1989 ஆம் ஆண்டில் என். கே. விஷ்வநாத்துடன் துவங்கியது. ஒரு நாள் தனது நண்பர் ஒருவரின் அறிவுறுத்தலின் படி பி. சி. ஸ்ரீராமை சந்தித்தார். பின் 1989 ஆம் ஆண்டு வரை அவரிடம் உதவி ஒளிப்பதிவாளராகப் பணிபுரிந்தார். இவரிடம் பணி புரிந்த காலங்கள் இவரின் திறமையை வளர்த்துக் கொள்ளவும், சில நுனுக்கங்களைக் கற்றுக்கொள்ளவும் உதவின. மேலும் கோபுர வாசலிலே, மீரா அமரன், தேவர் மகன், திருடா திருடா ஆகிய திரைப்படங்களில் உதவி ஒளிப்பதிவாளராகப் பணியாற்றினார். ஜீவா, கே. வி. ஆனந்த், திரு, பாலமுருகன், முத்துக்குமார், எம் எஸ் ஆகிய ஒளிப்பதிவாளர்களுடன் இணைந்து பணியாற்றியுள்ளார்.
1996 ஆம் ஆண்டில் ஒளிப்பதிவு இயக்குநர் ஆக வேண்டும் எனத் தீர்மானித்தார். இவரின் முதல் திரைப்படம் வள்ளல் ஆகும். இதில் சத்யராஜ், மீனா ஆகியோர் முக்கியக் கதாப்பாத்திரத்தில் நடித்தனர். மணிவண்ணன், கவுண்டமணி, மனோரமா ஆகியோர் துணைக் கதாப்பத்திரத்தில் நடித்தனர். இதனை ராஜ்கபூர் இயக்கினார். ராம்ஜி இரண்டு அல்லது மூன்று வருடங்களுக்கு ஒருமுறை தான் ஒரு படங்களில் ஒளிப்பதிவு செய்ய ஒப்புக்கொள்வார். அந்தத் திரைப்படங்கள் அவரின் விருப்பத்தைப் பூர்த்தி செய்வதாக இருந்தால் மட்டுமே ஒளிப்பதிவு செய்வார்.
2001
2001 ஆம் ஆண்டில் டும் டும் டும் திரைப்படத்தில் பணி புரிந்தார். இதனை மணிரத்னத்தின் மெட்ராஸ் டாக்கீஸ் நிறுவனம் தயாரித்தது. அழகம்பெருமாள் இயக்கினார். மாதவன், ஜோதிகா ஆகியோர் முக்கியக் கதாப்பாத்திரத்தில் நடித்தனர். கார்த்திக் ராஜா இசையமைத்தார்.
2002
டிசம்பர் 13, 2002 இல் வெளியான மௌனம் பேசியதே திரைப்படத்தில் பணிபுரிந்தார். இதனை அறிமுக இயக்க்குநர்) அமீர் இயக்கினார். சூர்யா (நடிகர்), திரிசா ஆகியோர் முக்கியக் கதாப்பத்திரத்தில் நடித்தனர். யுவன் சங்கர் ராஜா இசையமைத்திருந்தார்.
2005
2005 ஆம் ஆண்டில் ராம் திரைப்படத்தில் பணியாற்றினார். இதனை அமீர் இயக்கினார். ஜீவா, சரண்யா பொன்வண்ணன் ஆகியோர் முக்கியக் கதாப்பாத்திரத்தில் நடித்தனர்.
வெளியிணைப்புகள்
பகுப்பு:1961 பிறப்புகள் பகுப்பு:தமிழ்த் திரைப்பட ஒளிப்பதிவாளர்கள்
துக்லுக் தைமூர்
துக்லுக் தைமூர் கான் (1312/1313 - 1363) என்பவர் மொகுலிசுதானின் கானாக அண். 1347 முதல் 1360 வரையிலும், ஒட்டு மொத்த சகதாயி கானரசின் கானாக அண். 1360 முதல் 1360 வரையிலும் பதவி வகித்தவர் ஆவார். சகதாயி கானின் நேரடி வழித்தோன்றலான எசன் புகா இவரது தந்தை என்று நம்பப்படுகிறது. இவரது ஆட்சிக்காலமானது இவர் இஸ்லாமிற்கு மதம் மாறியது மற்றும் திரான்சாக்சியான மீதான இவரது படையெடுப்புகளுக்காக அறியப்படுகிறது.
1713
1713 (MDCCXIII) ஒரு ஞாயிற்றுக்கிழமையில் துவங்கிய ஒரு கிரிகோரியன் சாதாரண ஆண்டு (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வியாழக்கிழமையில் ஆரம்பமானது.
மாங்கனீசு(II) நைட்ரேட்டு
மாங்கனீசு(II) நைட்ரேட்டு (Manganese(II) nitrate) என்பது Mn(NO3)2. என்ற மூலக்கூற்று வாய்ப்பாடு கொண்ட ஒரு கனிம வேதியியல்  சேர்மமாகும். ஒவ்வொரு வாய்ப்பாட்டு அலகும், ஒரு Mn2+ நேர்மின் அயனியும் இரண்டு NO3−NO3− எதிர்மின் அயனியும் சேர்ந்து உருவாகிறது. பொதுவாக நான்கு நீரேற்று வகை Mn(NO3)2·4H2O பரவலாகக் காணப்பட்டாலும் நீரிலி வகைச் சேர்மத்துடன் ஒரு நீரேற்று மற்றும் அறுநீரேற்றுகள் இருப்பதாக அறியப்பட்டுள்ளன. இவற்றில் சில சேர்மங்கள் மாங்கனீசு ஆக்சைடு தயாரிப்பதற்கான முன்னோடிகளாக விளங்குகின்றன.
தயாரிப்பு
மாங்கனீசு கார்பனேட்டை நீர்த்த நைட்ரிக் அமிலத்தில் கரைத்து மாங்கனீசு(II) நைட்ரேட்டு தயாரிக்கப்படுகிறது. : மாங்கனீசு ஈராக்சைடு மற்றும் நைட்ரசன் ஈராக்சைடு ஆகியவற்றைப் பயன்படுத்தியும் மாங்கனீசு(II) நைட்ரேட்டு தயாரிக்கலாம்.
பண்புகள்
மாங்கனீசு(II) நைட்ரேட்டின் நீர்த்த கரைசல்களை 300° செல்சியசு வெப்பநிலைக்குச் சூடுபடுத்தும் போது இச்சேர்மம் வெப்பச் சிதைவுக்கு உட்பட்டு MnO2 மற்றும் NO2 ஆகியச் சேர்மங்களைத் தருகிறது. மேலும் அதிகமான வெப்பநிலைக்குச் சூடுபடுத்தினால் MnO2 ஆக்சிசனை இழந்து Mn2O3 மற்றும் Mn3O4. சேர்மங்களாக மாறுகிறது.
மேற்கோள்கள்
பகுப்பு:மாங்கனீசு சேர்மங்கள் பகுப்பு:நைட்ரேட்டுகள்
அசாமிய இலக்கியம்
தற்கால அசாமிய இலக்கியம் ஜோனாகி என்ற இதழில் இருந்து தொடங்குகிறது. இந்த இதழ் 1889ஆம் ஆண்டு முதல் வெளியாகிறது. இந்த இதழில் வெளியான சிறுகதையை எழுதிய பலர் பிற்காலத்தில் பெரிய எழுத்தாளர்களாக உருவாகினர்.
தற்கால இலக்கியத்தை வளப்படுத்தியோரில் இந்திரா கோஸ்வாமி, பபேந்திர நாத் சய்கியா ஆகியோர் குறிப்பிடத்தக்கோர் ஆவர். அசாமிய சமூகத்தின் விருப்பத்தை பிரதிபலிக்கும் அமைப்பாக அசாமிய இலக்கிய மன்றம் 1917ஆம் ஆண்டில் தோற்றுவிக்கப்பட்டது. இந்த அமைப்பு அசாமிய மொழியின் வளர்ச்சிக்கும், இலக்கியத்தை ஊக்குவிக்கவும் தோற்றுவிக்கப்பட்டது.
நீர் அருந்தாத உயிரினங்கள்
வாழ்நாள் முழுவதும் தண்ணீரே குடிக்காமல் உயிர் வாழும் விலங்குகளில் கங்காரு எலி என்ற ஒரு வகை பிரபலமானது. இது வட அமெரிக்காவில் காணப்படுகிறது. மணற்பாங்கான இடங்களில் வாழ்க்கை நடத்துகிறது. மணலில் ஒரு அடி  ஆழ த்திற்கு குழி தோண்டி அதில் வாழ்க்கை நடத்துகிறது.
இது பசுமையான சாறு நிரம்பிய செடிகளை உணவாக கொள்கிறது .மேலும் பனித்துளி மூலமாக நிறைய ஈரத்தை பெற்றுக்கொள்கிறது. இது இரவில் தான் சுறுசுறுப்பாக வெளியே இரை தேட வருகிறது. நிலவொளியில் கூட இது வெளியே வருவதில்லை. இது சூரிய ஒளி பட்டு தன்  உடம்பு உலர்ந்து போகும்படி விடுவதில்லை.
இது தன் வலையின் வாசலைக்கூட கள்ளிச்செடிகளின் துண்டுகளை கொண்டு அடைத்து வைத்து கொள்ளும். இதனால் வளை யின் ஈரம் பாதுகாக்கப்படுகிறது. வளை முழுவதும் மணலால் நன்கு போர்த்தப்பட்டு இருப்பதால் இந்த எலி மேற்பரப்பில் நிலவும் கடுமையான தட்ப வெப்ப மறுபாடுகளில் இருந்து தன்னை நன்கு பாதுகாத்து கொள்கிறது.
இந்த வகை எலி எப்போதும் வியர்வையை வெளியிடுவது இல்லை. இதன் சிறுநீரகங்கள் உடலின் கழிவை வெளியேற்ற மிகக் குறைந்த அளவு நீரையே பயன்படுத்துகிறது.
ஆடக்ஸ் என்கிற ஒரு வகை மான் சகாராப்  பாலைவனத்தில்  உள்ளது. இது தாவரங்களில் உள்ள பனித்துளியில் இருந்தும், அடர்த்தியற்ற தாவரங்களில் இருந்தும் தனக்குத் தேவையான நீரைப் பெற்றுக்கொண்டு வாழ்கிறது.
இந்த மானுக்குத் தேவையான பெரும்பாலான தண்ணீர் இதன் உடலிலேயே  மூச்சுக்   காற்றின் துணைப் பொருளாக உற்பத்தி செய்யப்படுகிறது .தண்ணீரையும் கரியமில வாயுவையும் வெளியிடுவதன் மூலம் குளுக்கோஸ் பிராணவாயுவுடன் சேர்ந்து அதற்கு சக்தியைத் தருகிறது..
பாம்புகள்,பல்லிகள், போன்ற இன்னும் பல இதர மாமிசம் உண்ணும் உயிரினங்கள் தாங்கள் உண்ணும் பூச்சிகள், பிற உயிரினங்களின் உடலில் உள்ள ஈரத்தைப் பெற்றுக்கொள்கின்றன.
மேற்கோள்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
இர்பன் அபீப்
இர்பன் அபீப் ( Irfan Habib 1931) என்பவர் மார்க்சிய வரலாற்று ஆசிரியர் ஆவார். இந்து சமய, இசுலாம் சமய அடிப்படைவாதக் கொள்கைகளுக்கு எதிரானவர். இந்திய வரலாறு தொடர்பான பல நூல்களை எழுதியுள்ளார்.
புலாவ் செபாங் தம்பின் தொடருந்து நிலையம்
புலாவ் செபாங் தம்பின் தொடருந்து நிலையம் (ஆங்கிலம்: Pulau Sebang Tampin Railway Station; மலாய்: Stesen KTMB Pulau Sebang) என்பது மலேசியா, மலாக்கா - நெகிரி செம்பிலான் மாநிலங்களின் எல்லைப் பகுதியில் அமைந்துள்ள ஒரு தொடருந்து நிலையம் ஆகும் இதன் வடக்கில் தம்பின்; தெற்கில் புலாவ் செபாங் நகரங்கள் உள்ளன.
இர்பன் அபீப்
பிறப்பும் கல்வியும்
கல்வியில் சிறந்த குடும்பத்தில் பிறந்தார். இவருடைய தந்தை முகமது அபீபும் புகழ் பெற்ற வரலாற்று ஆசிரியர் ஆவார். அலிகர் முசுலிம் பல்கலைக் கழகத்தில் பள்ளிக் கல்வியையும் கல்லூரிப் படிப்பையும் முடித்தார். வரலாறு பாடத்தில் இளங்கலை, முதுகலை பட்டம் பெற்றார். பின்னர் ஆக்சுபோர்டு நியூ காலேசில் சேர்ந்து ஆய்வுப் பட்டம் பெற்றார்
புலாவ் செபாங் தம்பின் தொடருந்து நிலையம்
முன்பு இந்த நிலையம் தம்பின் தொடருந்து நிலையம் (Tampin Railway Station) என்று அழைக்கப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை பெரும் வழித்தடத்தின் (KTM West Coast Railway Line), சிரம்பான் துணை வழித்தடத்தில் அமைந்துள்ளது.
பொது
நிலவியல் அடிப்படையில் இந்த நிலையம் மலாக்கா மாநிலத்தில் அமைந்துள்ளது. மலாயா மேற்கு கடற்கரை தொடருந்து வழித்தடத்தில் மலாக்கா மாநிலத்திற்கான இரண்டு நிலையங்களில் இந்த நிலையமும் ஒன்றாகும். மலாக்கா மாநிலத்தில் உள்ள மற்றொரு தொடருந்து நிலையம் பத்தாங் மலாக்கா தொடருந்து நிலையம் ஆகும். பொதுவாக இந்த நிலையம் மலாக்கா மாநிலத்திற்கு கூடுதலாகச் சேவை செய்கிறது.
இர்பன் அபீப்
எழுத்துப் பணி
தொன்மை இந்தியாவின் வரலாற்று நிலவியல் பற்றியும் இந்தியத் தொழில் நுட்ப வரலாறு பற்றியும் இடைக்கால இந்தியாவின் நிருவாக, பொருளியல் வரலாறு பற்றியும் ஆய்வு செய்து நூல்களைப் படைத்துள்ளார். மார்க்சியம், சமயச் சார்பின்மை ஆகியவற்றில் கொள்கைப் பிடிப்புக் கொண்டவர். 1991 ஆம் ஆண்டில் ஆக்சுபோர்டில் இராதாகிருட்டினன் நினைவுச் சொற்பொழிவு ஆற்றினார். 1997 முதல் பிரிட்டிசு ராயல் வரலாற்றுக் கழகத்தில் சிறப்பு உறுப்பினராக உள்ளார். 1998 இல் இந்திய வரலாற்றுப் பேராயத்தில் இடம் பெற்றார்.
புலாவ் செபாங் தம்பின் தொடருந்து நிலையம்
பொது
சிரம்பான் வழித்தடத்தில், கேடிஎம் இடிஎஸ், கேடிஎம் இண்டர்சிட்டி மற்றும் கேடிஎம் கொமுட்டர் தொடருந்துகளால் இந்த நிலையம் சேவை செய்யப்படுகிறது. அத்துடன் சிரம்பான் வழித்தடத்தின் தெற்குப் பகுதியின் கடைசி நிலையமும் இதுவே ஆகும்.
இர்பன் அபீப்
விருதுகள்
(இப்பரிசை தபன் ரேசவுத்திரி என்பவருடன் பகிர்ந்து கொண்டார்)
புலாவ் செபாங் தம்பின் தொடருந்து நிலையம்
பெயர் பிரச்சினை
இந்த நிலையம் மலாக்காவின் அலோர் காஜா மாவட்டத்தில் உள்ள புலாவ் செபாங் நகரில் அமைந்துள்ளது. இருப்பினும் நெகிரி செம்பிலான் மாநிலத்தின் தம்பின் நகருக்கு மிக மிக அருகில் உள்ளது.
இர்பன் அபீப்
மேற்கோள்
பகுப்பு:வரலாற்றாளர்கள் பகுப்பு:1931 பிறப்புகள் பகுப்பு:வாழும் நபர்கள் பகுப்பு:இந்திய இறைமறுப்பாளர்கள் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
புலாவ் செபாங் தம்பின் தொடருந்து நிலையம்
பெயர் பிரச்சினை
இந்த நிலையம் புவியியல் ரீதியாக புலாவ் செபாங்கில் அமைந்து இருந்தாலும், "தம்பின் இரயில் நிலையம்" என்று பெயரிடப்பட்டது. அதனால் சர்ச்சைகள் ஏற்பட்டன. நெகிரி செம்பிலான் மாநிலத்தின் மக்கள் இந்த நிலையத்தை "தம்பின் இரயில் நிலையம்" என்றும்; மலாக்கா மக்கள் "புலாவ் செபாங் இரயில் நிலையம்" என்றும் அழைத்தனர்.
தம்பின்/புலாவ் செபாங் அறிவிப்புப் பலகை
மலாயா தொடருந்து நிறுவனம் அதன் பங்கிற்கு இந்த நிலையத்தின் பெயர் "புலாவ் செபாங்" நிலையம் அல்ல "தம்பின்" நிலையம் என்று உறுதிப்படுத்தியது. நிலையத்தின் நடைமேடைகளில் "தம்பின்/புலாவ் செபாங்" என்று எழுதப்பட்ட அறிவிப்புப் பலகை வைக்கப்பட்டது. அதன் பிறகும் பெயர்த் தகராறு தொடர்ந்தது.
இருப்பினும், ஜனவரி 4, 2013-இல், மலாக்கா மாநில அரசாங்கத்தின் உத்தரவின் பேரில், மலாயா தொடருந்து நிறுவனம் இந்த நிலையத்தின் பெயரை புலாவ் செபாங்/தம்பின் நிலையம் என நிரந்தரமாக மாற்றியது. அதன் மூலம் பெயரிடும் சர்ச்சையும் தீர்க்கப்பட்டது.
வரலாறு
1905-ஆம் ஆண்டு ஜூலை 15-ஆம் தேதி மலாயா மேற்கு கடற்கரை தொடருந்து வழித்தடத்தின் கட்டுமானம் சிரம்பான் நகரில் இருந்து தம்பின் நகரை அடைந்தபோது இந்த நிலையம் செயல்படத் தொடங்கியது. பின்னர் டிசம்பர் 1, 1905-இல், 34 கி.மீ. (21 மைல்) தம்பின் - மலாக்கா பாதை திறக்கப்பட்டது.
ஓர் ஆண்டு கழித்து 1 அக்டோபர் 1906-இல் கிம்மாஸ் பிரதான வழித்தடம் திறக்கப்பட்டது. தம்பின் - மலாக்கா வழித்தடத்தின் தண்டவாளங்கள் பின்னர் இரண்டாம் உலகப் போரில் ஜப்பானியர்களால் அகற்றப்பட்டது.
வெளி இணைப்புகள்
பகுப்பு:மலாக்கா பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள் பகுப்பு:சிரம்பான் வழித்தடம்
பித்யூத் பரன் மத்தோ
பித்யூத் பரன் மத்தோ, ஜார்க்கண்டச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1963 ஆம் ஆண்டின் பிப்ரவரி பதினைந்தாம் நாளில் பிறந்தார். இவர் சராய்கேலா கர்சாவான் மாவட்டத்தில் உள்ள கிருஷ்ணபூர் என்ற ஊரில் வசிக்கிறார். இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது, ஜம்ஷேத்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:ஜார்க்கண்ட் அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:1963 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
பெண்ணிய எதிர்ப்பு
பெண்ணிய எதிர்ப்பு (Antifeminism), பெண்ணியம் தொடர்பான சில அல்லது அனைத்து வகையான எதிர்ப்புகளையும் உள்ளடக்கியுள்ளது .19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் பெண்கள் உரிமைக்கான குறிப்பிட்ட கொள்கை முன்மொழிவுகளான வாக்களிக்கும் உரிமை, கல்வி வாய்ப்புகள், சொத்துரிமை மற்றும் பிறப்பு கட்டுப்பாட்டுக்கான அணுகல் போன்றவற்றை எதிர்த்தனர். 20 ஆம் நூற்றாண்டின் நடுப்பகுதியிலும் பிற்பகுதியிலும், கருக்கலைப்பு உரிமை மற்றும் அமெரிக்காவில், சம உரிமை திருத்தத்தை எதிர்த்தனர். 21 ஆம் நூற்றாண்டின் முற்பகுதியில், பெண்ணிய எதிர்ப்பு சில நேரங்களில் வன்முறை, தீவிர வலதுசாரி செயல்களின் ஒரு அங்கமாக இருந்து வருகிறது.
அமெரிக்க ஐக்கிய நாடுகளில், சில பெண்ணிய எதிர்ப்பாளர்கள் தங்கள் சித்தாந்தத்தை ஆண்கள் மீதான விரோதத்தில் வேரூன்றிய ஒன்றாக பார்க்கிறார்கள், இளைஞர்களின் குறைந்த கல்லூரி நுழைவு விகிதங்கள், தற்கொலையில் பாலின வேறுபாடுகள் மற்றும் அமெரிக்காவில் உள்ள ஆண்மை குறைவு ஆகியவற்றிற்கு பெண்ணியமே காரணமாக இருப்பதாக அவர்கள் கூறினார்.
வரையறை
கனேடிய சமூகவியலாளர்கள் மெலிசா பிளேயிஸ் மற்றும் பிரான்சிஸ் டுபுயிஸ்-டெரி ஆகியோர், பெண்ணிய எதிர்ப்பு சிந்தனை முதன்மையாக ஆண்மையினை எதிர்ப்பதை அடிப்படையாகக் கொண்டுள்ளது, "சமுதாயத்தை பெண்ணியமாக்குவதால் ஆண்கள் நெருக்கடியில் உள்ளனர்" என்று கூறினர்.
பெண் எதிர்ப்பாளர் என்ற சொல் பொதுவாக உள்ள பெண் நபர்களை விவரிக்கவும் பயன்படுத்தப்படுகிறது, அவர்களில் சிலர் ( நவோமி ஓல்ஃப், காமில் பாக்லியா மற்றும் கேட் ரோய்ஃப் போன்றோர்) பெண்ணிய இயக்கங்களின் சில அல்லது அனைத்து கூறுகளின் எதிர்ப்பின் அடிப்படையில் தாங்களே பெண்ணியவாதிகள் என்று வரையறுக்கின்றனர். மற்ற பெண்ணியவாதிகள் எழுத்தாளர்களான கிறிஸ்டினா ஹாஃப் சோமர்ஸ், ஜீன் பெட்கே எல்ஷ்டைன், கேட்டி ரோயிஃப் மற்றும் எலிசபெத் பாக்ஸ்-ஜெனோவீஸ் ஆகியோர் இந்த சொல்லை ஏற்றுக் கொண்டனர்.
பெண் எதிர்ப்பாளர் என்பதன் பொருள் காலம் மற்றும் கலாச்சாரங்களின் அடிப்படையில் வேறுபட்டது, மேலும் இந்தப் பதம் ஆண் எதிர்ப்பு பெண்கள் மற்றும் ஆண்கள் இருவரையும் ஈர்க்கிறது. பெண்கள் தேசிய வாக்குரிமை எதிர்ப்பு கூட்டமைப்பு போன்ற சில பெண்கள் அமைப்பு, பெண்களின் வாக்குரிமைக்கு எதிராக பிரச்சாரம் செய்தனர்.
ஆண்கள் கல்வி பற்றிய அறிஞரான மைக்கேல் கிம்மல், பெண்ணுரிமை எதிர்ப்பை "பெண்களின் சமத்துவத்திற்கான எதிர்ப்பு" என்று வரையறுக்கிறார். அவர் பெண்கள் எதிர்ப்பாளர்கள், பொதுவெளியில் பெண்கள் நுழைவது, தனியார் துறையின் மறு அமைப்பு, பெண்கள் தங்கள் உடலைக் கட்டுப்படுத்துதல் மற்றும் பொதுவாக பெண்களின் உரிமைகள் ஆகியவற்றை எதிர்க்கிறார்கள் என்று அவர் கூறுகிறார். கிம்மெல், பெண்ணிய எதிர்ப்பு வாதம் "மத மற்றும் கலாச்சார நெறிமுறைகளை" நம்பியிருக்கிறது எனவும் கூறுகிறார்.
கண்ணோட்டங்கள்
பெண்ணிய எதிர்ப்பு சித்தாந்தம் பெண்ணியத்தின் பின்வரும் பொதுவான கொள்கைகளில் ஒன்றையாவது நிராகரிக்கிறது:
ஆண்களுக்கும் பெண்களுக்கும் இடையிலான சமூக ஏற்பாடுகள் இயற்கையானவை அல்லது தெய்வீகமாக தீர்மானிக்கப்படவில்லை.
ஆண்களுக்கும் பெண்களுக்கும் இடையிலான சமூக ஏற்பாடுகள் ஆண்களுக்கு சாதகமாக உள்ளன.
இந்த ஏற்பாடுகளை மிகவும் நியாயமான மற்றும் சமமான ஏற்பாடுகளாக மாற்றுவதற்கு எடுக்கப்பட வேண்டிய மற்றும் எடுக்கப்பட வேண்டிய கூட்டு நடவடிக்கைகள் உள்ளன.
கருக்கலைப்பு
கருக்கலைப்பு அமெரிக்காவில் மிகவும் சர்ச்சைக்குரிய விசயங்களில் ஒன்றாகும்.
சான்றுகள்
பகுப்பு:சமூக இயக்கங்கள்
கலிவேளி ஏரி
இந்த ஏரி வங்காள விரிகுடாவின் அருகில் கோரமண்டல் கடற்கரையில் ஏறக்குறைய புதுச்சேரி நகரத்தில் இருந்து 16 km வடக்கிலும்,  ஆரோவில்லில் இருந்து  10 km வடக்கில் உள்ளது.
சூழலியல்
கலிவேளி ஏரி பருவகாலத்தில் நல்ல நீர் பாய்ந்து உவர் நீராகும் ஒரு நீர்த்தடம் ஆகும். மேலும் இது வலசை வரும் பறவைகளுக்கு உணவு தரும் இடமாகவும் குஞ்சுபொரிக்க வரும் இடமாகவும் உள்ளது. இந்த ஏரி இந்திய துணைக் கண்டத்தின் பெரிய நீர்த்தடங்களில் ஒன்றாகும். இந்த நீர்தடத்தை பன்னாட்டு இயற்கைப் பாதுகாப்புச் சங்கம் இந்திய அளவிலும் பன்னாட்டு அளவிலும் முக்கியத்துவம் வாய்ததாக கருதுகிறது.
இது தற்போது வேளாண் நிலங்களாலுக்காக நிலத்தை ஆக்கிரமிப்பதாலும், வன வேட்டை, காடழிப்பு, அதிகரித்து வரும் இறால் பண்ணைகள் போன்றவற்றால் அச்சுறுத்தலுக்கு உள்ளாகி வருகிறது.
வரலாறு
இந்த ஏரியின் வாய்காலின் துவக்கத்தில் காலனித்துவ ஆட்சிக்காலத்தைச் சேர்ந்த இடிபாடுக்கு ஆளான ஆலம்பரை கோட்டை உள்ளது.
மேற்கோள்கள்
பகுப்பு:கடற்காயல்கள் பகுப்பு:விழுப்புரம் மாவட்ட ஏரிகள் பகுப்பு:விழுப்புரம் மாவட்டம் பகுப்பு:இந்தியாவில் உள்ள நீர்த்தடங்கள் பகுப்பு:தமிழ்நாட்டு சுற்றுச்சூழல்
திரு. வி. க. பூங்கா சென்னை
திரு.வி.கா பூங்கா (Thiru Vi Ka Park) இந்தியாவின் தமிழ் நாடு மாநிலத் தலைநகர் சென்னையிலுள்ள செனாய் நகரில் அமைந்துள்ள ஒரு நகர்ப்புற பூங்காவாகும். செனாய் நகர் பூங்கா என்றும் இப்பூங்கா அழைக்கப்படுகிறது.
வரலாறு
பூங்கா முதலில் சுமார் 8.8 ஏக்கர் பரப்பளவில் 300 மரங்களைக் கொண்டதாக உருவாக்கப்பட்டது. 2007 ஆம் ஆண்டில் சென்னை மாநகராட்சி 6.4 மில்லியன் டாலர் செலவில் பூங்காவை புதுப்பித்தது. அப்போது சில தலைவர்களின் சிலைகள் நிறுவப்பட்டன. 2008 ஆம் ஆண்டில் பொதுமக்களுக்காக பூங்கா திறக்கப்பட்டது. இருப்பினும், 2011 ஆம் ஆண்டில் பூங்காவின் கட்டுமான பணிகள் காரணமாக மீண்டும் மூடப்பட்டது சென்னை மெட்ரோ ரயில். மெட்ரோ ரயில் கட்டுமானத்திற்கு வழிவகுக்க சுமார் 130 மரங்கள் வெட்டப்பட்டன. மே 2017 ஆம் ஆண்டில் மெட்ரோ பணிகள் நிறைவடைந்துவிட்டால் பூங்கா 40 மில்லியன் செலவில் புதுப்பிக்கப்பட்டு 2019 நடுப்பகுதியில் தயாராக இருக்கும் என்று எதிர்பார்க்கப்பட்டது. . பூங்காவில் இப்போது 170 மரங்கள் மட்டுமே உள்ளன.மெட்ரோ ரெயில் கட்டுமானத்திற்கு முன்பு 300 மரங்கள் இருந்தன.
மேற்கோள்கள்
பகுப்பு:சென்னைச் சுற்றுலா மையங்கள்
நோக்ரெக் உயிர்க்கோளக் காப்பகம்
நோக்ரெக் உயிர்க்கோளக் காப்பகம் இந்தியாவில் மேகாலயா மாநிலத்தின் மேற்குப் பகுதியில் 820 ச.கி.மீட்டரில் பரவியுள்ள. உயிர்க்கோளக் காப்பகம் ஆகும். இது 1988ஆம் ஆண்டு அறிவிக்கப்பட்டது. 2009 ஆம்ம் ஆண்டு 'மனிதனும் உயிர்க்கோளமும்' என்ற திட்டத்தின் கீழ் யுனெஸ்கோ இதனை உலக உயிர்க்கோளக் காப்பகமாக அறிவித்தது.
அமைவிடம்
மேற்கு கேரோ மலைகள், கிழக்கு கேரோ மலைகள், தெற்கு கேரோ மலைகள் போன்ற மூன்று மாவட்டங்களில் இக்காப்பகம் பரவிக் காணப்படுகிறது. நோக்ரெக் தேசியப் பூங்காவை உள்ளடக்கிய இதன் மைய மண்டலம் 47.48 ச.கி. மீட்டர் பரப்பளவு கொண்டது. இக்காப்பகம் பல ஜீவநதிகளுக்கும் ஊற்றுகளுக்கும் ஆதாரப்பகுதியாக விளங்குகிறது. சிம்சங் ஆறு, கெனால் ஆறு, பகி ஆறு, தரங் ஆறு மற்றும் ரோங்டிக் ஆறு போன்றவை முக்கிய ஆறுகளாகும். கடல் மட்டத்திலிருந்து 4650 அடிகள் உயரமுள்ள நோக்ரெக் சிகரத்தில் இக்காப்பகம் அமைந்துள்ளது. முக்கிய ஆறுகளின் நீர்பிடிப்பு பகுதியாக திகழ்வதும் இப்பகுதிக்கே உரித்தான எலுமிச்சை, ஆரஞ்சு போன்ற தாவர இனங்கள் மிகுந்து காணப்படுவதும் இக்காப்பகத்தின் சிறப்பு அம்சங்களாகும்.
தாவரங்கள்
உயரத்தை அடிப்படையாகக் கொண்டு வெப்பமண்டலம் மற்றும் பகுதி வெப்பமண்டலம் என இரு பெரும் பிரிவுகளாக பிரிக்கப்படுகிறது. மேலும் பசுமைமாறாக் காடு, பகுதி பசுமை மாறாக்காடு, மற்றும் மூங்கில் புதர்கள், புல்வெளிகள் மற்றும் ஆற்றோரங்களை உள்ளடக்கிய இலையுதிர் காடுகளில் பல தாவர வகைகள் மிகுந்து காணப்படுகின்றன. காரோ மலைகளின் மிக உயர்ந்த சிகரமான நோக்ரெக் பல்வேறு உயிரின வளம் மிக்கதாக காணப்படுகிறது. எலுமிச்சை இன மரங்களின் சரணாலயம் உலகிலேயே இங்கு தான் நிறுவப்பட்டுள்ளது. மேலும் பல அரிய வகை ஆர்கிட் வகைகள், ராசமாலா, மெரந்தி, லாலி, செண்பகம் மற்றும் காட்டு எலுமிச்சை ஆகியவை இங்கு காணப்படுகின்றன.
விலங்குகள்
இங்கு அரிய வகைப் பறவை இனங்களும், பன்றிவால் குரங்கு இமாலயக் கருங்கரடி, புலி, சிறுத்தை, யானை, பறக்கும் பெரிய அணில் ஆகிய உயிரினங்கள் வாழ்கின்றன. இங்கு காட்டு மனிதன் அல்லது குரங்கு மனிதன் வாழ்வதாக ஊர்மக்களால் நம்பப்படுகிறது. இந்த பூங்காவில் சிவப்பு பாண்டா விலங்குகள் வாழ்கின்றன. இங்கு ஆசிய யானைகளும் வாழ்கின்றன. இந்த பூங்காவில் அரிய வகை பூனைகளும் உள்ளன.
இங்கு அரிய வகை பறவைகள் வசிப்பதும் கண்டறியப்பட்டுள்ளது.
மக்கள்
நிலக்கரி, சுண்ணாம்புக்கல் மற்றும் ஜிப்சம் போன்ற தாதுவளம் மிக்க இவ்வுயிர்க்கோளத்தில் சுமார் 40,000 மக்கள்தொகை கொண்ட, 128 கேரோ சமுதாய கிராமங்கள் உள்ளன. இக்காப்பகத்தில் 16.4 விழுக்காடு பரப்பில் காடழித்து பயிர்செய்வதால் மண்ணரிப்பு அதிகமாக ஏற்படுகிறது.
வெளியிணைப்புகள்
பகுப்பு:இந்தியாவின் உயிர்க்கோளக் காப்பகம் பகுப்பு:இந்திய தேசியப் பூங்காக்கள் பகுப்பு:மேகாலயாவின் புவியியல் பகுப்பு:மேற்கு காரோ மலை மாவட்டம்
பண்டைய சயாம்
பண்டைய சயாம் (ஆங்கிலம்: Ancient Siam அல்லது Mueang Boran); தாய்: เมืองโบราณ) என்பது தாய்லாந்து, பாங்பூ (Bangpoo), சமுத் பிரகான் (Samut Prakan); எனும் இடத்தில் அமைந்துள்ள திறந்தவெளி அருங்காட்சியகப் பூங்காவாகும். இது லெக் விரியாபந்த் (Lek Praphai Viriyahphant) என்பவரால் கட்டப்பட்டது; மற்றும் தாய்லாந்தின் வடிவத்தில் 200 ஏக்கர்கள் நிலப்பரப்பில் கட்டப்பட்டுள்ளது.
பண்டைய சயாம் உலகின் மிகப்பெரிய வெளிப்புற அருங்காட்சியகம் என்று அழைக்கப் படுகிறது. சாமுத் பிரகான் மாநிலத்தில் (Samut Prakan Province) உள்ள முதலைப் பண்ணைக்கு அருகில், 320 ஹெக்டேர் நகரம் தாய்லாந்தின் புகழ்பெற்ற நினைவுச் சின்னங்கள் மற்றும் கட்டடக்கலை ஈர்ப்புகளின் 116 கட்டமைப்புகளைக் கொண்டுள்ளது.
பொது
பண்டைய சியாமின் அடிப்படைகள் ஏறக்குறைய தாய்லாந்து னாட்டின் வரைப்பட வடிவத்துடன் ஒத்திருக்கின்றன, நினைவுச் சின்னங்கள் அவற்றின் சரியான இடங்களில் புவியியல் ரீதியாக அமைந்துள்ளன. சில கட்டிடங்கள் ஏற்கனவே உள்ள அல்லது முந்தைய தளங்களின் வாழ்க்கை அளவிலான பிரதிகளாக இருக்கின்றன; மற்றவை அளவிடப்பட்டுள்ளன.
வரலாறு
லெக் விரியாபந்த் சிறுவயதில் இருந்தே கலையில் ஆர்வம் கொண்டிருந்தார். அதுவே அவரைப் பண்டைய நகரத்தை நிறுவத் தூண்டியது. ஆரம்பத்தில், ஒரு தாய்லாந்து வரைப்பட வடிவிலான குழிப்பந்தாட்ட மைதானத்தை உருவாக்க விரும்பினார்.
அங்கு முக்கியமான தேசிய பண்டைய தளங்களின் மாதிரி படைப்புகள் வைக்கப்பட்டன. இது சுற்றுலா மற்றும் கல்வி நோக்கங்களுக்காக மட்டுமே சேவை செய்வதை நோக்கமாகக் கொண்டது.
திறந்தவெளி அருங்காட்சியகம்
பண்டைய நகரத்தை நிறுவுவது குறித்து லெக் ஆராய்ச்சி செய்யத் தொடங்கினார். பல பழங்காலத் தளங்கள் சிதைந்து கிடப்பதை அவர் கண்டறிந்தார். ஆகவே, பண்டைய நகரத்தின் கருத்தை ஒரு சுற்றுலா ஈர்ப்பாகவும், நிதானமாகவும் இருந்து கல்வி நோக்கத்திற்காக திறந்தவெளி அருங்காட்சியகமாக மாற்றினார்.
புதிய தலைமுறையினருக்கு அவர்களின் தேசிய பாரம்பரியத்தைப் பற்றி பெருமிதம் கொள்ளும் வகையில் இதை அமைக்க எண்ணினார்.
லெக் பண்டைய நகரத்திலும், பட்டாயாவில் உள்ள துரூத் சரணாலயத்திலும் (Sanctuary of Truth), சமுத் பிரகானில் உள்ள எராவன் அருங்காட்சியகத்திலும் (Erawan Museum) தொடர்ந்து கலைப் படைப்புகளை உருவாக்கினார். நவம்பர் 17, 2000; தன் வாழ்நாளின் இறுதி வரை சேவைப் பணிகளில் ஈடுபட்டார்.
சமீபத்திய நிகழ்வுகள்
2006-ஆம் ஆண்டில், அமெரிக்காவின் ரியாலிட்டி ஷோவான அமெரிக்காவின் நெக்ஸ்ட் டாப் மாடல், பருவம் 6, (America's Next Top Model, Season 6) போட்டியாளர்களை பெவிலியன் ஆப் தி செயிண்ட் (Pavilion of the Saint) ஓடுபாதையாகப் பயன்படுத்தி இறுதிப் போட்டிக்கு இட்டுச் சென்றது.
இது ஒரு மாதிரி தளமாக இருந்தது, இது நிகழ்ச்சியின் வரலாற்றில் மிகப்பெரியது. இப்பகுதியில், வெற்றியாளர் அறிவிக்கப்பட்ட இடமாக சான்பெட் கோட்டை மாதிரி இருந்தது.